cyanic-selkie/wikianc huggingface dataset:
Socjetà Filarmonika Madonna ta' Fatima
Kien il-Ġimgħa, 28 ta’ Awwissu 2020 meta grupp ta’ ħbieb li kollha b’xi mod jew ieħor għandhom xi relazzjoni ma’ Tal-Pietà, ftehmu li jiltaqgħu fil-klabb tal-futbol tal-Pietà Hotspurs. Madwar mejda fil-bar ta’ dan il-każin ġiet imwaqqfa l-banda f’Tal-Pieta. Dawk li kienu madwar il-mejda dakinhar kienu: Dennis Zammit, Damien Saliba, Robert Farrugia, Josef Saliba, Duncan Mifsud, Carl Mifsud, Matthew Zammit, Mark Azzopardi u Patri Reno Muscat. Dak il-jum kellu jitqies bħala t-twaqqif tas-soċjetà. Dawk ta’ madwar il-mejda kienu l-membri tal-Kumitat Fundatur. Kien deċiż li għalissa ma tinxteridx il-kelma dwar it-twaqqif ta’ din l-għaqda ġdida. Intużat prudenza kbira għax il-Kumitat Fundatur ried li ladarba jitħabbar it-twaqqif ta’ din is-soċjetà ikollu saqajh fis-sod. Sa mit-tieni laqgħa nħass li hemm bżonn element femminili fil-kumitat Fundatur. Kienet issuġġerita Natasha Farrugia li min-naħa tagħha laqgħet bil-ħeġġa din in-nomina.
Baqgħu jsiru laqgħat spiss sakemm ir-restrizzjonijiet tal-pandemija tal-Covid-19 kienu jippermettu. Kien deċiż li l-isem uffiċċjali tal-għaqda jkun Soċjetà Filarmonika Madonna ta’ Fatima – Gwardamanġa Pietà. Beda jinbena statut tal-għaqda u meta ma setgħux isiru aktar laqgħat minħabba l-pandemija, ix-xogħol kompla permezz ta’ laqgħat online. daqsminuri|377x377px|Is-Sede tal-Għaqda Il-membri tal-Kumitat Fundatur qabblu li l-għaqda għandha jkollha s-sede tagħha. Kollha qabblu li għandu jsir sfors biex jinkiseb il-post bin-numru 231 fi Triq id-Duluri li jista’ jkun post ideali bħala sede tal-għaqda. Dan il-post kien ilu għal bosta snin mitluq u għalhekk ma kellhiex tkun problema biex jiġi akwistat. Beda l-proċess biex dan il-post jgħaddi f’idejn l-għaqda. Nhar id-9 ta’ Settembru 2021 sar il-ftehim u kien ġiet ffirmat il-kuntratt tal-kiri tal-post li kellu jservi bħala sede tas-Soċjetà Filarmonika Madonna ta’ Fatima.
Titħabbar is-Soċjetà
Issa li l-għaqda kellha d-dar tagħha l-membri tal-Kumitat Fundatur ħaseb li jiltaqa’ bla dewmien. Dakinhar li ħa ċ-ċwievet tal-post f’idejh iltaqa’ u kien deċiż li issa għandu jitħabbar it-twaqqif ta’ din il-banda. Dakinhar filgħaxija stess kienet varata l-paġna ta’ Facebook tas-Soċjetà. Fuq il-paġna tniżżel il-mission statment tas-soċjetà: ''Is-Soċjetà Filarmonika Madonna ta' Fatima - Gwardamanġa - Pietà twaqqfet bħala għaqda awtonoma u indipendenti minn kull għaqda jew entità oħra fil-lokalità. L-għan ewlieni tas-Soċjetà huwa li tinxtered il-kultura mużikali ġewwa raħalna kif ukoll tkun għaqda soċjali fejn isiru wkoll attivitajiet kulturali u sportivi. Is-Soċjetà Filarmonika Madonna ta' Fatima għandha tkun id-dar komuni tal-Pjetaniżi kollha.'' Dakinhar ukoll bdew jinġabru s-soċi. Kien Patri Reno Muscat l-ewwel persuna li ħallset il-menswalità. Il-membri l-oħra preżenti ħallsu l-menswalità tagħhom ukoll u nbdiet kampanja ta’ tesserement. Sal-għada filgħodu Tal-Pietà kollu kien qed jitkellem dwar il-banda l-ġdida fil-lokalità tagħhom. Bosta ssieħbu mal-għaqda anke permezz ta’ fomola online li saret apposta.
Arma u standard xellug|daqsminuri|186x186px|L-arma tas-soċjetà Ġie kkuntattjat l-artist Silvio Pace biex jiddisinja l-arma tas-Soċjetà. Dan l-artist ħadem arma pulita li turi l-arpa u t-trombi li jirrapreżentaw il-mużika, ir-rand li jissibolizza l-glorja u ċ-ċentru ta’ kollox in-Nome di Maria bil-kuruna għaliex is-Soċjetà ġġib isem il-Patruna ta’ Tal-Pietà – Il-Madonna ta’ Fatima. Fil-parti ta’ isfel hemm faxxa bil-kliem: Soċjetà Filarmonika Madonna ta’ Fatima – Gwardamanġa Pietà. L-ispejjeż marbutin max-xogħol ta’ din l-arma tħallsu mill-membru tal-Kumitat Fundatur Dennis Zammit. Sar ukoll standard irrakkmat bin-Nome di Maria u bil-kliem Soċjetà Filarmonika Madonna ta’ Fatima – Gwardamanġa Pietà. Il-ħjata tiegħu saret minn Doris Hili u x-xogħol tal-metal minn Twanny Zammit. Damien Saliba, membru tal-Kumitat Fundatur ħareġ l-ispejjeż kollha għal dan l-istandard.
L-ewwel dehra
Fl-14 ta’ Novembru 2021 saret l-ewwel laqgħa ġenerali biex fiha jiġi elett l-ewwel kumitat amministrattiv. Il-laqgħa nżammet ġewwa s-sala tal-konferenzi tal-Klabb ta’ Pietà Hotspurs u kien hemm attendenza sabiħa ħafna. F’din il-laqgħa sar diskors ta’ merħba minn Patri Reno Muscat OP u s-Sur Josef Saliba li sa mit-twaqqif tal-għaqda wettaq ix-xogħol ta’ segretarju, qara sintesi tal-istatut li kien approvat mill-membri preżenti b’mod unanimu. Minħabba li l-istatut tal-għaqda jgħid li l-Kumitat amministrattiv ma jistax ikun iffurmat minn aktar minn 15-il persuna, inqraw in-nomini u nstab li kienu 15, għalhekk ma kienx hemm għalfejn issir elezzjoni. Il-membri kollha tal-kumitat kienu approvati b’mod unanimu mill-membri preżenti.
Il-kumitat amministrattiv huwa dan: daqsminuri|473x473px|L-ewwel kumitat amministrattiv mal-membri u l-president onorarji (nieqsa mir-ritratt Carl Mifsud u Duncan Mifsud minħabba mpenji ta' xogħol) Dr Malcolm Mifsud         President
Sur Charles J. Giuliano    Segretarju
Sur Mark Azzopardi         Kaxxier
Membri tal-kumitat huma s-Sinjuri: Dennis Zammit, Damien Saliba, Fr. Reno Muscat, Josef Saliba Robert Farrugia, Duncan Mifsud, Carl Mifsud, Matthew Zammit, Natasha Farrugia, Reginald Salnitro, Twanny Theuma u Charlie Mizzi.
Fil-laqgħa ġenerali kienu wkoll nominati u approvati is-sinjuri John Saliba, Mario Mallia u Dr Lucien Stafrace bħala membri onorarji u s-Sur Keith Tanti bħala President Onorarju.
L-għada tal-ewwel laqgħa ġenerali il-kumitat iltaqa' fis-sede tiegħu u ħatar lil dawn il-membri f'dawn il-karigi:
Fr Reno Muscat u Natasha Farrugia - Uffiċċjali tar-relazzjonijiet Pubbliċi
Damien Saliba - Direttur Ġenerali
Il-ġejjieni
Il-ħsieb tal-għaqda hu li fil-qrib issir l-għażla tas-surmat kif ukoll rinnovament tas-sede biex il-post ikun jista’ jaqdi aħjar lill-għaqda u lill-banda.
The Beatles
250px|right The Beatles kienet band popolari tas-sittinijiet. Il-membri tal-band kienu John Lennon, Paul McCartney, George Harrison, u Ringo Starr. L-oriġini tal-band kienu f'Liverpool, l-Ingilterra.
Il-band eventwalment saret popolari mad-dinja kollha, u jitqiesu bħala waħda mill-iktar bands influwenti fl-istorja tal-mużika. Għall-bidu Alan Williams kien il-maniġer tagħhom, u iktar 'il quddiem postu ħadu Brian Epstein. George Martin kien il-produttur ta' bosta mill-albums tagħhom.
Kellhom 13-il album u numru ta' films. Biegħu il-fuq minn biljun (1,000,000,000) rekord, inklużi albums u singles.
Diskografija
Xi diski popolari tal-Beatles huma:
Żiemel
Iż-żwiemel ilhom fid-dinja ħafna qabel l-umani. Meta il-Bniedem Prestoriku beda jgħix fl-għerien, iż-żwiemel kienu ilhom diġa fid-dinja madwar miljun sena.
Evoluzzjoni
L-ewwel żiemel kien id-daqs ta' fenek. Kien jiekol pjanti u weraq fil-foresti ta' l-Ewropa, l-Asja tal-Lvant u l-Amerika ta' Fuq, madwar 50 miljun sena ilu. Jissejjaħ ukoll Eohippus jew 'L-Ewwel Żiemel'.
30 miljun sena ilu, Mesohippus jew 'Iż-Żiemel tan-Nofs', kien kbir daqs mogħża tal-lum, b'saqajn itwal u tliet iswaba fuq kull sieq. Is-sabà tan-nofs kien il-bidu ta' difer taż-żiemel.
Għaxar miljun sena wara, kien hemm iż-żiemel imdaqqas Merychippus jew 'Grazing Horse'. Snienu kienu itwal u aħjar biex iqaċċtu l-ħaxix biex jiekol.
Għaxar miljun sena ilu, il-Merychippus, reġa' sar tibdil enormi fiż-żwiemel, fil-fatt il-Pliohippus kien kbir daqs poni. Kellu d-difer bħal taż-żwiemel tal-lum u kellu saqajn twal biżżejjed biex ikun jista' jivjaġġa fit-tul.
Dan it-tip ta' żiemel imsejjaħ 'iż-Żiemel Modern' beda jgħix fid-dinja madwar żewġ miljun sena ilu. Minn dak iż-żmien 'l hawn ftit li xejn sar tibdil fl-istrutura taż-żiemel.
Pika ta' Tsing-ling
Il-Pika ta' Tsing-ling (Ochotona huangensis) hija speċi ta' mammiferu plaċentat tal-familja Ochotonidae fl-ordni Lagomorpha.
Din l-ispeċi tagħmel parti mill-grupp tal-piki ta' l-isteppa li hu magħmul minn 9 speċi u miġburin fis-sottoġeneru Ochotona.
Il-Pika ta' Tsing-ling hija speċi ta' pika li tħaffer il-bejta taħt l-art u tħobb ambjent ta' foresta tal-bambu jew foresta alpina minn għoli moderat ta' madwar 1,800m u aktar. Din l-ispeċi sa ftit żmien ilu kienet meqjusa bħala sottospeċi ("O. thibetana huangensis") tal-Pika ta' Moupin. Il-Pika ta' Tsing-ling qiegħda klassifikata mil-"IUCN Red List of Threatened Species" bħala speċi b'nuqqas kbir ta' informazjoni, b'hekk qiegħda mniżla fi stat "Indeterminat" ("Indeterminate").
Distribuzzjoni
Din hija speċi endemika taċ-Ċina u ma tinstab fl' ebda pajjiż ieħor.
Sinonimi
"O. thibetana huangensis" huwa sinonimu jew l-istess bħal Ochotona huangensis.
FK Ekranas (2020)
Futbolo klubas Ekranas huwa klabb tal-futbol Litwan, mil-belt ta Panevėžys. Il-klabb twaqqaf fl-2020.
Unuri
<...>
Johanna Dohnal
Johanna Dohnal (14 ta' Frar 1939 - 20 ta' Frar 2010) kienet politika Awstrijaka u l-ewwel Ministru Awstrijak għan-Nisa.
Ħajja personali
lemin|daqsminuri| L-Ehrengrab ta' Dohnal fiċ-Ċimiterju Ċentrali ta' Vjenna Dohnal twieled fi Vjenna fl-14 ta ' Frar 1939 minn omm waħedha.
Fit-22 ta' Jannar 2010 rreġistrat sħubija ċivili mas-sieħba tagħha Annemarie Aufreiter.
Hija mietet fl-20 ta' Frar 2010, fid-dar tagħha f'Grabern, fin-naħa t'isfel tal-Awstrija u hija mfakkra f'qabar tal-unur (dak li bil-Ġermaniż jissejjaħ Ehrengrab) fiċ -Ċimiterju Ċentrali ta ’Vjenna.
Rikonoxximent
lemin|daqsminuri| Johnna Dohnal Platz fi Vjenna 6 Johanna Dohnal Platz fi Vjenna 6 ġiet imsemmija b'tifkira tagħha fl-2012.
Elezzjonijiet Ġenerali 2022 (Malta)
L-Elezzjonijiet Ġenerali saru nhar is-Sibt 26 ta’ Marzu 2022. 350,423 kienu eliġibbli li jivvutaw biex jagħżlu l-Partit politiku li jmexxi lil Malti u r-rappreżentanti fil-Parlament għall-14-il Leġislatura mill-Indipendenza 'l hawn. Dan wara waħda mill-iqsar kampanji elettorali fl-istorja ta' Malta, uffiċjalment ħames ġimgħat.
Il-Partit Laburista kiseb 162,707 vot; 39,474 aktar mill-Partit Nazzjonalista li kiseb 123,233 vot; u bħala persentaġġi l-PL ġab 55.1% u l-PN 42.1%, kważi ripetizzjoni tal-istess riżultati taż-żewġ elezzjonijiet ta' qabel. Kienet l-ikbar rebħa elettorali f'Malta minn wara l-Indipendenza sal-lum.
Imma meta wieħed iqabbel l-elezzjoni ġenerali ma’ dik tas-sena 2017 isib ukoll li l-Partit Laburista naqqas il-voti tiegħu b’8,269 vot, waqt li l-Partit Nazzjoznalsita naqqas il-voti bi 12,464 vot.
Sfond għall-Elezzjoni
Il-kampanja elettorali kienet l-aktar waħda kwieta f’għexieren ta’ snin, milquta minn avvenimenti esterni, partikolarment il-pandemija Covid-19 u l-invażjoni Russa tal-Ukrajna. Stħarriġ tal-opinjoni pubblika fit-tħejjija għall-elezzjonijiet kienu kollha qegħdin jindikaw rebħa oħra assoluta għall-Partit Laburista.
Kienu l-inqas elezzjonijiet ġenerali minn wara l-Indipendenza li ħarġu nies jivvutaw minkejja li dawk ta' 16-il u 17-il sena setgħu jivvutaw għall-ewwel darba.
Voti mhux miġbura
L-iktar distrett li minnhom ma nġabarx il-vot huwa t-12-il distrett tal-Mellieħa, in-Naxxar u San Pawl il-Baħar b’2,529 persuna u l-inqas li ma ġabrux il-vot kien fis-sitt distrett ta’ Ħal Qormi, parti minn Ħaż-Żebbuġ, is-Siġġiewi u Ħal Luqa b’557 persuna.
Dawn iġibu 6,100 iktar minn kemm ma nġabrux fl-Elezzjonijiet Ġenerali tal-2017.
Voti mitfugħa u Voti validi
Kienu 85.6% ta' dawk eleġibbli li marru jivvutaw, jiġifieri 304,050 minn 354,896 li kienu eleġibbli. Fl-elezzjoni tal-2017 kienu vvutaw 92%.
Voti validi kien hemm 295,248.
Voti invalidi kienu 8,802, kważi 5,000 iktar mill-Elezzjonijiet tal-2017.
Stħarriġ tal-Opinjoni Pubblika qabel l-Elezzjoni
Stħarriġ tal-Maltatoday ippubblikat ġimgħa qabel l-elezzjoni ġenerali kien juri li l-Partit Laburista kellu vantaġġ ta’ 9 fil-mija fuq il-Partit Nazzjonalista, b'distakk ta' 29,000 vot. Stħarriġ tat-Torċa u ta' Dr Vincent Marmara ippubblikat tlett ijiem qabel l-elezzjoni ġenerali kien juri li l-Partit Laburista kellu vantaġġ ta’ 13 fil-mija fuq il-Partit Nazzjonalista, b'distakk ta' 39,000 vot kif fil-fatt ġab.
Riżultat elettorali
F’din l-elezzjoni, il-Partit Laburista kiseb il-maġġoranza fi tmien distretti minn total ta’ 13-il distrett, filwaqt li l-PN kiseb il-maġġoranza f’ħames distretti elettorali.
Din hija l-lista tal-kandidati eletti:
L-Ewwel Distrett PL 60.1% PN 37.6% PL Keith Azzopardi Tanti, Deo Debattista u Aaron Farrugia PN Darren Carabott u Mario De Marco
It-Tieni Distrett PL: 71.2% PN: 26.3% PL: Robert Abela, Clyde Caruana, Chris Agius u Alison Zerafa Civelli PN: Stephen Spiteri
It-Tielet Distrett PL: 69.0% PN: 27.7% PL: Chris Fearne, Owen Bonnici, Carmelo Abela u Andy Ellul PN: Stephen Spiteri
Ir-Raba’ Distrett PL: 67.6% PN: 29.5% PL: Chris Fearne, Byron Camilleri, Jonathan Attard u Chris Bonett PN: Mark Anthony Sammut
Il-Ħames Distrett PL: 65.2% PN: 31.8% PL: Robert Abela, Miriam Dalli, Owen Bonnici u Stefan Zrinzo Azzopardi PN: Bernard Grech
Is-Sitt Distrett PL: 60.6% PN: 37.3% PL: Silvio Schembri, Roderick Galdes, Ian Borg PN: Jerome Caruana Cilia u Ryan Callus
Is-Seba’ Distrett PL: 55.5% PN: 41.4% PL: Ian Borg, Silvio Schembri u Julia Farrugia Portelli PN: Adrian Delia u Ryan Callus
It-Tmien Distrett PL: 44.4% PN: 52.2% PL: Clyde Caruana u Edward Zammit Lewis PN: Justin Schembri, Beppe Fenech Adami u Adrian Delia
Id-Disa’ Distrett PL: 40.6% PN: 55.9% PL: Clifton Grima u Michael Falzon PN: Joseph Giglio, Robert Arrigo u Ivan Bartolo
L-Għaxar Distrett PL: 37.0% PN: 58.6% PL: Michael Falzon u Clifton Grima PN: Joe Giglio, Robert Arrigo u Mark Anthony Sammut
Ħdax-il Distrett PL: 41.2% PN: 53.3% PL: Miriam Dalli u Alex Muscat PN: Bernard Grech, Ivan Bartolo u David Agius
Tlettax-il Distrett PL: 53.5% PN: 43.9% PL: Clint Camilleri, Anton Refalo u Jo Etienne Abela PN: Alex Borg u Chris Said
UEFA Nations League
Il-UEFA Nations League hija kompetizzjoni internazzjonali tal-futbol li se tintlagħab mit-timijiet nazzjonali tal-futbol tal-assoċjazzjonijiet membri tal-UEFA. L-ewwel kampjonat se jibda f'Settembru tal-2018, wara t-Tazza tad-Dinja 2018, u r-rebbieħ se jiġi deċiż f'Ġunju tal-2019. Il-kompetizzjoni se tieħu post il-biċċa l-kbira tal-logħbiet ta' ħbiberija internazzjonali li attwalment jintlagħbu fil-kalendarju internazzjonali tal-FIFA.
Adozzjoni
F'Ottubru 2013, il-President tal-Federazzjoni tal-futbol tan-Norveġja Yngve Hallén ikkonferma li saru taħdidiet sabiex isir it-tielet kampjonat internazzjonali għall-membri tal-UEFA, però kienu għadu f'fażi bikrija.
Il-kunċett tal-UEFA Nations League jara lit-timijiet nazzjonali tal-55 membru tal-UEFA maqsum f'serje ta' gruppi skont klassifika mibnija mir-riżultati riċenti, fejn jiġu promossi u relegati fi gruppi oħrajn skont ir-riżultati fil-grupp tagħhom. Ġie propost li dan il-kampjonat jintlagħab f'dati fil-kalendarju internazzjonali li huma allokati għal-logħbiet ta' ħbiberija, u mhuwiex se jaffettwa t-Tazza tad-Dinja jew il-Kampjonati Ewropej.
F'Marzu tal-2014, is-segretarju ġenerali tal-UEFA Gianni Infantino stqarr li wieħed mill-benefiċċji tal-proposta kien sabiex jgħin lill-assoċjazzjonijiet nazzjonali inqas stmati sabiex jilgħabu kontra timijiet ta' profil għoli anke f'logħbiet li mhumiex ta' kwalifikazzjoni, minħabba li ġeneralment fil-logħbiet ta' ħbiberija kienu jilgħabu timijiet tal-istess livell. Iċ-ċermen tal-Football Association Ingliża Greg Dyke ddikjara li l-proposta hija "attraenti ħafna", hekk kif it-tim nazzjonali Ingliż seta' jilgħab kontra timijiet nazzjonali tal-ogħla livell. Is-segretarju ġenerali tal-Federazzjoni Belġjana Steven Martens qal li timijiet klassifikati fil-baxx setgħu jibbenefikaw minn iktar dħul finanzjarju grazzi għaċ-ċentralizzazzjoni tad-drittijiet televiżivi mill-UEFA.
Il-UEFA Nations League ġiet uffiċjalment adotta mill-54 assoċjazzjoni membru tal-UEFA (il-Kosovo kien għadu mhuwiex membru) fit-38 Kungress Ordinarju tal-UEFA li sar f'Astana, il-Każakistan, fis-27 ta' Marzu 2014.
Format
Skont il-format approvat, il-55 tim nazzjonali tal-UEFA se jiġu maqsuma f'erba' diviżjonijiet: 12-il tim f'Diviżjoni A, 12-il tim f'Diviżjoni B, 15-il tim f'Diviżjoni Ċ u 16-il tim f'Diviżjonii D. F'kull diviżjoni, erba' gruppi jiġu ffurmati bi tlieta jew erba' timijiet f'kull grupp, u kull wieħed minnhom jilgħabu kontra xulxin ġewwa u barra darhom.
Fl-ogħla diviżjoni, kull rebbieħ tal-erba' gruppi jikkwalifikaw biex jilgħabu fil-finali, b'żewġ semifinali u finali sabiex jiddetermina r-rebbieħa tal-UEFA Nations League. Timijiet jistgħu jiġu promossi u relegati għal diviżjonijiet ogħla jew inqas. Kull rebbieħ tal-grupp awtomatikament jiġi promoss għad-diviżjoni superjuri għall-edizzjoni sussegwenti. Kull tim li jispiċċa l-aħħar fil-grupp awtomatikament jiġi relegat għad-diviżjoni inferjuri.
Il-UEFA Nations League se jkollha wkoll x'taqsam mal-kwalifikazzjoni tal-Kampjonati Ewropej (EURO). Din il-kompetizzjonii se toffri erba' postijiet għall-fażi finali tal-kampjonat storiku kontinentali. Il-kompetizzjoni u l-emendi proposti għall-format tal-kwalifikazzjoni, li se jiġu attwati għall-Kampjonati Ewropej tal-2020, huma frott ta' proċess konsultattiv li beda fl-2011 mal-federazzjonijiet tal-futbol tal-UEFA. Il-format ta' kwalifikazzjoni għall-EURO se jibqa' l-istess, però se jagħti biss 20 mill-24 post validu għall-fażi finali, bl-erba' postijiet l-oħra jiġu mill-UEFA Nations League.
Tim minn kull diviżjoni tal-kampjonat il-ġdid se jkollu d-dritt li jikkwalifika għall-Kampjonati Ewropej. Dawn se jiġu stabbiliti b'erba' logħbiet tal-play-offs li jintlagħbu fix-xahar ta' Marzu tal-istess sena tal-Kampjonati Ewropej. Jekk rebbieħ ta' diviżjoni jkun diġà kkwalifika b'mod dirett grazzi għall-fażi ta' kwalifikazzjoni, postu jieħdu l-ewwel tim li ma jkunx ikkwalifika skont il-post fil-klassifika gradwatorja.
Gwerra Anglo-Żanżibarjana
Il-Gwerra Anglo-Żanżibarjana kienet miġġielda bejn ir-renju Unit u Żanżibar fis-27 t'Awwissu 1896. B'ħin kumplessiv ta' 45 minuta biss, din il-gwerra għandha r-rikordju tal-iqsar gwerra fl-istorja.
Renata Scotto
Magħrufa għas-sens ta' stil tagħha, il-mużikalità tagħha, u bħala kantanta-attriċi notevoli, Scotto titqies bħala waħda mill-kantanti prominenti tal-ġenerazzjoni tagħha, li speċjalizzat fir-repetorju tal-bel canto b'inkursjonijiet fil-veriżmu u r-repertorji ta' Verdi.
Gwerra Anglo-Żanżibarjana
Il-gwerra faqqgħet wara li s-Sultan Hamad bin Thuwaini, li bil-qalb kollha kien qiegħed jikkoopera mal-amministrazzjoni kolonjali tal-Brittanja, miet fil-25 t'Awwissu, u n-neptui tiegħu, Khalid bin Bargash, ħataf il-poter b'kolp ta' stat. Il-Britanniċi kienu jappoġġjaw kandidat ieħor, Hamud bin Muhammed, għax kienu jemmnu li setgħu jaħdmu u jmorru tajjeb miegħu, u b'hekk taw ultimatum lil Bargash biex jabdika. Bargash irrifjuta u minflok għaqqad armata ta' madwar 2,800 ruħ flimkien mal-jott armat tas-Sultan, l-H.H.S. Glasgow li kien ankrat fil-port. Filwaqt li t-truppo ta' Bargash bdew jiffortifikaw il-palazz, il-Marina Rjali ġabret ħames vapuri tal-gwerra fil-port qudddiem il-palazz (tliet krużers moderni, l-Edgar class krużer armat HMS St George, il-Pearl class krużer protett HMS Philomel, l-Archer class cruiser HMS Racoon, u żewġ gunboats HMS Thrush; HMS Sparrow). Il-Britanniċi wkoll kellhom gruppi ta' Marini Rjali biex jagħtu s-support lill-armata regolari "lealista" ta' Żanżibar, li kienet tammonta għal 900 ruħ f' żewġ battaljuni mmexxija mill-Ġeneral Lloyd Mathews, li għamel żmien bħala logutenen tal-Marina Rjali.
Renata Scotto
Minn mindu rtirat mix-xena bħala kantanta fl-2002, hija għamlet suċċess bħala direttriċi tal-opri kif ukoll bħala għalliema fl-Italja u fl-Istati Uniti, b'karigi akkademiċi fl-Akkademja Nazzjonali ta' Santa Cecelia f'Ruma u l-Juilliard School fil-Belt ta' New York.
Gwerra Anglo-Żanżibarjana
Allavolja s-Sultan fl-aħħar, iddeċieda li jinneggoza l-paċi permezz tar-rappreżentant tal-Istati Uniti li kien hemm fuq il-gżira, il-vapuri tal-Marina Rjali fetħu n-nar fuq il-palazz fid-9 ta' filgħodu tas-27 t'Awwissu, hekk kif għalaq l-ultimatum. Il-Glasgow ġie mgħarraq fi ftit ħin, u l-palazz waqa'. Kif ra hekk, Bargash irtira malajr lejn il-konsulat Ġermaniż fejn ingħata asylum. Il-bumbardament waqaf wara 45 minuta.
Renata Scotto
Karriera ta' kantanta tal-opri
Renata Scotto twieldet f'Savona, l-Italja. Għamlet id-debutt tagħha fl-opri f'raħal twelidha f'Lejlet il-Milied tal-1952 meta kellha 18-il sena quddiem teatru mimli daqs bajda bħala Violetta f'La traviata ta' Verdi. L-għada, hija għamlet id-debutt "uffiċjali" tagħha fl-opri fit-Teatro Nuovo ta' Milan bħala Violetta. Ftit wara, hija ħadet sehem fl-ewwel opra tagħha ta' Puccini, Madama Butterfly, f'Savona u tħallset ħamsa u għoxrin elf lira Taljana. Iż-żewġ rwoli iktar 'il quddiem saru assoċjati sew magħha.
Gwerra Anglo-Żanżibarjana
Il-Britanniċi ordnaw lill-Ġemaniżi biex jagħtuhom jeħilsu lis-sultan tagħhom, iżda dan irnexxielu jaħrab bil-baħar fit-2 t'Ottubru. Huwa baqa' jgħix f'eżilju f'Dar es Salaam sakemm inqabad mill-Britanniċi fl-1916. Wara ngħata l-permess biex jgħix f'Mombasa, fejn eventwalment miet fl-1925.
Renata Scotto
Karriera ta' kantanta tal-opri
Fl-1953, Scotto ħadet sehem fl-awdizzjonijiet fit-Teatru La Scala għar-rwol ta' Walter f'La Wally ta' Catalani ma' Renata Tebaldi u Mario del Monaco. Wara l-awdizzjoni tagħha, wieħed mill-ġurija, is-surmast Victor de Sabata, instema' jgħid, "Insa l-kumplament". La Wally fetħet fis-7 ta' Diċembru 1953 u Scotto ssejħet lura fuq il-palk mill-applawżi tal-pubbliku ħmistax-il darba. Tebaldi u Del Monaco ssejħu lura seba' darbiet kull wieħed.
L-iżvolta ewlenija ta' Scotto waslet fl-1957. Fil-Festival ta' Edinburgu, fit-Teatru La Scala, ħadet sehem fil-produzzjoni ta' La Sonnambula ta' Bellini flimkien ma' Maria Meneghini Callas bħala Amina. Il-produzzjoni tant kellha suċċess li l-kumpanija żiedet il-ħames spettaklu li ma kienx skedat. Callas, li kellha kuntratt għal erba' spettakli, irrifjutat li tagħmel il-ħames spettaklu minħabba mard, u qalet li hi kienet diġà ħadet sehem fl-ispettakli l-oħra kontra l-ordnijiet tat-tabib tagħha. Scotto, ħadmet minflokha fir-rwol ta' Amina, kantat f'dik il-parti fit-3 ta' Settembru 1957. L-ispettaklu kien suċċess kbir, u Scotto li dak iż-żmien kellha 23 sena saret star internazzjonali tal-opri.
Fl-1961 ħadmet ir-rwol ta' Amina mill-ġdid fit-Teatru La Fenice f'Venezja mat-tenur Alfredo Kraus, li flimkien kellhom l-istess għalliema, Mercedes Llopart, u assoċjazzjoni professjonali twila.
Matul is-snin 60 tas-seklu 20 saret waħda mill-kantanti ewlenin tal-bel canto li kien reġa' beda jingħata l-ħajja bis-saħħa ta' Callas matul is-snin 50 tas-seklu 20. Hija kantat Zaira u La straniera ta' Bellini, kif ukoll fir-rwol ta' Giulietta f' I Capuleti e i Montecchi ta' Bellini, f' Maria di Rohan ta' Donizzetti, f'Robert le Diable (bit-Taljan) ta' Meyerbeer u f'raritajiet oħra tar-repertorju. Fl-1964 hija ħadet sehem fi spettakli ta' La Scala fit-Teatru Bolshoi f'Moska, ir-Russja, fl-ewwel żjara ta' kumpanija tal-opri fl-Unjoni Sovjetika matul is-snin tal-Gwerra Bierda.
Id-debutt tagħha l-Amerka kien fir-rwol ta' Mimì f' La bohème fil-Lyric Opera ta' Chicago fl-1960, fl-istess sena li żżewġet lill-vjolinist Lorenzo Anselmi. Il-koppja għandhom tifel u tifla. Fl-13 ta' Ottubru 1965, Scotto għamlet id-debutt tagħha fil-Metropolitan Opera fir-rwol ta' Cio-Cio-San f'Madama Butterfly. Hija kantat f'iktar minn 300 spettaklu f'26 rwol fil-Metropolitan Opera sal-1987 u baqgħet tgħix flimkien mal-familja tagħha fil-qrib, fil-Kontea ta' Westchester.
Flimkien ma' Luciano Pavarotti hija fetħet sensiela ta' spettakli f'ħin reali mix-xandir televiżiv tal-Metropolitan Opera fl-1977 ta' La bohème ta' Puccini. Matul is-snin ta' wara, hija kienet il-protagonista fix-xandir televiżiv ta' Manon Lescaut, Luisa Miller, Don Carlo, Il trittico, Francesca da Rimini u bħala Desdemona ma' Jon Vickers f'Otello ta' Verdi.
Hija kantat ukoll regolarment fis-San Francisco Opera; fiċ-Chicago Lyric Opera; fid-Dallas Opera; fir-Royal Opera ta' Londra; fil-Liceo ta' Barċellona; f'La Fenice, Venezja; u fit-Teatro Colón, Buenos Aires. Barra minn hekk, dehret ukoll f'Madrid, f'Genoa, f'Firenze, f'Bologna, f'Trieste, f'Palermo, f'Ruma, f'Berlin, f'Pariġi, f'Miami, f'Tokyo, f'Pittsburgh, u f'Osaka fost postijiet oħra.
Għal iktar minn 40 sena, Scotto ħadmet f'opri miktuba minn 18-il kompożitur u r-repertorju tagħha kien jinkludi xi 45 rwol. Hija magħrufa l-iktar għar-rwoli tagħha bħala Violetta fLa traviata, Gilda fRigoletto, Cio-Cio-San fMadama Butterfly, Mimì (u okkażjonalment Musetta) fLa bohème, Lucia fLucia di Lammermoor, Adina fL'elisir d'amore, Liù fTurandot, Nedda fPagliacci, it-tliet rwoli ewlenin ta' sopran fIl trittico ta' Puccini, fAdriana Lecouvreur, u Francesca f'Francesca da Rimini ta' Zandonai. xellug|daqsminuri|Renata Scotto f'[[Milan fl-1967]] Hija kellha suċċess ukoll fil-Metropolitan Opera f' Le prophète ta' Meyerbeer, f' La gioconda ta' Ponchielli, u bħala Vitellia f' La clemenza di Tito ta' Mozart. Fis-snin 70 tas-seklu 20 bdiet tgħaddi iktar għar-repertorju itqal ta' Verdi, u kantat fir-rwol ta' Elisabetta f' Don Carlo, Luisa Miller, Lady Macbeth, Leonora f'Il trovatore u r-Requiem, kollha taħt id-direzzjoni tas-surmast mużikali tal-Metropolitan Opera James Levine.
Fl-aħħar parti tal-karriera tagħha, Scotto ħadmet fir-rwoli ta' Fedora (Barċellona, 1988), Charlotte f' Werther ta' Massenet, il-Marschallin f' Der Rosenkavalier (Charleston Spoleto Festival, 1995 u Catania), Kundry f' Parsifal (Schwerin, 1995), Elle f' La voix humaine (Firenze, 1993; Amsterdam u Barċellona, 1996; Torino, 1999), Madame Flora f' The Medium (Torino, 1999) u Klytemnestra f'Elektra (Baltimore, 2000 u Seville, 2002).
Iktar 'il quddiem dehret f'kunċerti oħra, fosthom Les nuits d'été ta' Berlioz, Lieder ta' Mahler u Strauss, kif ukoll Erwartung ta' Schoenberg mal-Orkestra tal-Akkademja ta' Santa Cecilia Orchestra u mal-Orkestra tar-RAI ta' Torino.
Karriera ta' direttriċi tal-opri
Scotto ħadmet bħala direttriċi tal-opri f'dawn li ġejjin: Madama Butterfly (Metropolitan Opera, Arena di Verona, Florida Grand Opera, Palm Beach Opera); Il pirata ta' Bellini (Festival Belliniano, Catania, 1993) u La sonnambula (Catania, 1994); xandira televiżiva li rebħitha l-Emmy Award ta' La traviata (New York City Opera, 1995); Norma (Opra Nazzjonali Finlandiża); Adriana Lecouvreur (Santiago, 2002); Lucia di Lammermoor (Sala Mużikali ta' Thessaloniki, 2004); La Wally (Dallas, Bern); La Bohème (Lyric Opera ta' Chicago, 2007 u Palm Beach Opera, 2009); Turandot (Ateni, 2009); La sonnambula (Miami u Michigan Opera Theatre, 2008), u Un ballo in maschera, (Lyric Opera ta' Chicago, 2010).
Fi Frar 2008, Scotto ospitat diskussjoni bejn l-artisti matul il-waqfa tax-xandira tal-Metropolitan Opera ta' Adriana Lecouvreur ta' Cilea u fl-2009 għamlet l-istess ħaġa ma' Natalie Dessay u Juan Diego Florez.
Diskografija
Awdjo
Filmati
Antonio Grech Dimech
Antonio Grech Dimech (imwieled fis-6 ta’ Novembru 1886 il-Belt Valletta ) kien perit Malti. Iżżewweġ lill-Kontessa Melita Cremona, oħt il-mara tal-Baruni Pietro Paolo Testaferrata Abela Moroni.
Grech Dimech iddisinja dik li kienet il-fabbrika tal-ġelati Wembley f'Triq D'Argens, il-Gżira, li tlestiet lesta fl-1937 għall-industrijalist Luke V. Gauci.
Fis-snin tletin Grech Dimech iddisinja wkoll diversi vilel imponenti f’Ta’ Xbiex, fosthom Villa Trafalgar (ispirata minn Casa Said ta’ Andrea Vassallo) u Villa Bel Air, 1935 (issa r-residenza tal-ambaxxatur Taljan għal Malta).
FK Partizan
Fudbalski Klub Partizan Belgrade (Serb Ċirilliku: Фудбалски клуб Партизан Београд), komunement magħruf bħala Partizan Belgrade jew sempliċiment Partizan, huwa klabb proffesjonali Serbjan ibbażat f'Belgrad, huwa jagħmel parti kbira mill-Assoċjazzjoni tal-Isports ta' Partizan. Il-klabb huwa t-tieni l-aktar klabb suċċesiv fis-Serbja, Wara total ta' 38 tazza, 24 ċampjins nazzjonali, 12-il tazza nazzjonali u Tazza Mitropa.
Partizan kienu aggravati minn uffiċjali għolja ta' żgħażagħ tal-Armata Popolari tal-Jugożlava fl-1945, parti mill-Assoċjazzjoni tal-Isports ta' Partizan. Il-Partizan Stadium huwa il-grawnd fejn jiprattikaw, huma ilhom jilgħabu mill-1949. Partizan żamm ir-rekords fl-ewwel esperjenza fiċ-Ċampjins League fl-1955, kif ukoll sar l-ewwel klabb tal-futbol Balkan u Ewropej tal-Lvant li laħaq il-finali taċ-Ċampjins League.
Il-klabb għandu rivalità fit-tul ma' Red Star Belgrade, ukoll mill-belt kapitali ta' Belgrad. Il-logħbiet bejn dawn iż-żewġ klabbs huma magħrufa bħala derby eterna u rata bħala waħda mill-akbar ġlied bejn il-bliet fid-dinja. F'Settembru 2009, il-gazzetta Ingliża Daily Mail ikklassifikat ir-Red Star – Partizan derby ir-4 fost l-akbar 10 rivalitajiet tal-futbol ta' kull żmien.
Unuri u Kisbiet
Ċampjins Nazzjonali – 24
Tazza Nazzjonali – 12
Supercup tal-Jugożlavja– 1
Ewropa
Kompetizzjonijiet oħra
Domestiċi
L-akbar skorers Jugożlavi
L-Ewwel Kampjonat Jugoslav
L-akbar skorers tal-SuperLiga Serba
Plejer tas-SuperLiga Serba
Internazzjonali
L-ikbar skorer tal-European Cup/UEFA Champions League
L-aħjar riżultati fil-kompetizzjonijiet Ewropej
L-akbar rebħ fil-kompetizzjoni tal-UEFA:
Staff tekniku
Mit-23 ta' Ġunju 2015
Ġestjoni
Mit-23 ta' Ġunju 2015
Presidenti
Il-lista sħiħa ta' presidenti ta' FK Partizan ->.
Fenek ta' Amami
Il-Fenek ta' Amami, magħruf ukoll bħala l-Fenek ta' Ryukyu (Pentalagus furnessi) huwa mammiferu plaċentat erbivoru. Hu hu fenek monotipiku (l-uniku wieħed fil-ġeneru Pentalagus) ta' pil skur pjuttost primittiv li jinsab biss fuq iż-żewġ gżejjer tal-arċipelagu ta' Ryūkyū fil-Ġappun.
Deskrizzjoni
Dan il-fenek notturn għandu saqajn qosra bi dwiefer kemmxejn kbar u mgħawġijn, ġisem goff u ras ċkejkna b'par widnejn żgħar speċjalment meta mqabla ma' dawk tal-fniek u l-liebri l-oħrajn. Dan il-fenek tal-foresta, apparentement jirriproduċi billi jkollu żarmuġ wieħed (rarament tnejn) kull darba, li l-omm taħbi f'bejta li tħaffer hi stess taħt l-art għal matul il-ġurnata. Bil-lejl, l-omm tiftaħ id-dħul ta' din il-bejta waqt li tibqa għassa għal periklu (bħal xi sriep velenużi), biex tisqi ż-żrameġ u kif tlesti, din terġa tgħalaq kollox bil-ħaxix u t-trab billi tagħfas fuqhom b'saqajha ta' quddiem. Il-fniek ta' Amami jorqdu matul il-ġurnata f'postijiet moħbija bħal l-għerien. Dan il-fenek huwa partikulari wkoll għax jikkomunika bi twerżieq u ħsejjes simili għal dawk tal-pika u dan jagħmel din l-ispeċi unika fost il-fniek minn ħabba li ġeneralment il-fniek m'humiex kapaċi jagħmlu ħsejjes.
Sfortunatament il-Fenek ta' Amami huwa f'periklu ta' estinzjoni minħabba l-kaċċa mill-bniedem, li spiċċat meta l-Ġappun ta' protezjoni legali lil dan il-fenek fl-1921, qtil minn klieb, qtattes u annimali oħra li telaq fis-salvaġġ il-bniedem fuq dawn il-gżejjer li għadu għaddej sa llum u d-deforestazzjoni fejn din issir matul il-ġurnata waqt li l-fenek ikun rieqed u b'hekk ma jkollux ħin biżżejjed lanqas biex jaħrab u jispiċċa maqtul fuq il-post.
Distribuzzjoni
Dan huwa speċi endemiku tal-Ġappun u jinsab biss fuq iż-żewġ gżejjer żgħar ta' Amami Oshima u Toku-no-Shima ta' 820 km² u 248 km² rispettivament, li jagħmlu parti mil-arċipelagu ta' Ryūkyū u qegħdin fin-naħa t isfel ta' Kyūshū u Okinawa f'Kagoshima (iżda aktar fil-qrib ta' Okinawa).
Seowon
daqsminuri|Is-Seowon ta' Dosan f'[[Andong li deher ukoll fuq in-naħa ta' wara tal-karta tal-flus tal-1,000 won tal-Korea t'Isfel mill-1975 sal-2007]] Is-Seowon (bil-Korean: 서원; bil-Hanja: 書院) kienu l-iktar istituzzjonijiet edukattivi komuni fil-Korea matul nofs u l-aħħar tad-dinastija Joseon. Dawn kienu istituzzjonijiet privati, u kienu jagħqdu flimkien il-funzjonijiet ta' santwarju tal-Konfuċjoniżmu u ta' skola preparatorja. F'termini edukattivi, is-seowon kellhom l-għan ewlieni li jħejju lill-istudenti għall-eżamijiet tas-servizz ċivili nazzjonali. Fil-biċċa l-kbira tal-każijiet, is-seowon kienu jaqdu lill-istudenti tal-klassi aristokratika tal-yangban biss. Fis-6 ta' Lulju 2019, l-UNESCO rrikonoxxiet ġabra ta' disa' seowon bħala Sit ta' Wirt Dinji.
Storja
xellug|daqsminuri|[[An Hyang, il-filosfu Neo-Konfuċjan li għalih ġie ddedikat l-ewwel seowon li qatt ġie stabbilit]] Is-seowon tfaċċaw għall-ewwel darba fil-Korea fil-bidu tad-dinastija Joseon. Ġew imsawra skont l-akkademji Ċiniżi privati bikrin tat-tagħlim klassiku magħruf bħala shuyuan. Dawn tal-aħħar oriġinaw fis-seklu 8 taħt id-dinastija Tang u iktar 'il quddiem tneħħew taħt id-dinastija Yuan sabiex isiru skejjel preparatorji għall-eżamijiet imperjali taħt il-kontroll tal-gvern.
Għalkemm is-sena eżatta tal-introduzzjoni tas-seowon fil-Korea mhix magħrufa fiċ-ċert, fl-1418 ir-Re Sejong ħareġ premjijiet lil żewġ studjużi għall-ħidma tagħhom fit-twaqqif tas-seowon f'Gimje u f'Gwangju. L-ewwel seowon li rċieva l-appoġġ irjali kien is-Seowon ta' Sosu f'Punggi, ippresedut minn Toegye, li ngħata tavla tat-tagħlim mir-Re Myeongjong fl-1550.
Bosta seowon ġew stabbiliti minn litterati ewlenin, jew minn gruppi lokali ta' familji yangban. Pereżempju, Ju Se-bong stabbilixxa s-Seowon ta' Sosu, li baqa' jopera ferm wara mewtu. Uħud mis-seowon inbnew minn studjużi Sarim li rtiraw fil-villaġġi fid-dawl tat-"tisfija" mil-litterati fis-seklu 16 u ntużaw bħala l-bażijiet politiċi tagħhom.
Il-biċċa l-kbira tas-seowon ġew magħluqa permezz ta' editt ta' Daewon-gun fl-aħħar snin turbolenti tas-seklu 19. Huwa pprojbixxa l-kostruzzjoni mhux awtorizzata tas-seowon fl-1864, u neħħa l-eżenzjoni li kellhom mit-taxxa fl-1868. Finalment, fl-1871, huwa ordna li s-seowon kollha jingħalqu ħlief xi ftit minnhom. Il-yangban provinċjali kienu mgħaddbin b'dawn il-miżuri, u din kienet waħda mid-diversi raġunijiet li wasslu biex Daewon-gun jitneħħa mill-poter fl-1873; madankollu, is-seowon baqgħu magħluqin.
Sit ta' Wirt Dinji
daqsminuri|278x278px|Is-Seowon ta' Byeongsan Is-"Seowon, Akkademji Neo-Konfuċjani Koreani" huma ġabra ta' disa' seowon li ġew iddeżinjati bħala Sit ta' Wirt Dinji tal-UNESCO fl-2019. Dawn li ġejjin huma d-disa' seowon:
xellug|daqsminuri|Eżempju ta' sala tat-tagħlim Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".
Kroazja
Sett Storiku maqsum mal-Palazz ta' Djoklezjanu (Povijesna jezgra grada Splita s Dioklecijanovom palačom) UNESCO
Il-Palazz ta' Djoklezjan (Kroat: Dioklecijanova palača, ppronunzjat [diɔklɛt͡sijǎːnɔʋa pǎlat͡ʃa]) huwa palazz preċedenti mibni għall-Imperatur Ruman Djoklezjanu fil-bidu tar-4 seklu AD, li llum jifforma madwar nofs il-Belt il-Qadima ta' Split, il-Kroazja. Filwaqt li huwa msejjaħ "palazz" minħabba l-użu maħsub tiegħu bħala r-residenza tal-irtirar ta 'Djoklezjanu, it-terminu jista' jkun qarrieqi peress li l-istruttura hija massiva u aktar bħal fortizza kbira - madwar nofsha kienet għall-użu personali ta 'Djoklezjanu, u l- mistrieħ ospitat il-gwarniġjon militari.
Il-kumpless inbena fuq peniżola sitt kilometri (3.7 mi) fil-Lbiċ ta 'Salona, ​​​​l-kapitali antika tad-Dalmazja, waħda mill-akbar bliet fl-imperu tard b'60,000 ruħ, u l-post fejn twieled Diocletian. It-terren madwar Salona jinżel bil-mod lejn il-baħar u huwa tipikament karst, magħmul minn ħniek baxxi tal-ġebla tal-franka li jmexxu lejn il-lvant-punent b'marl fix-xquq bejniethom. Illum il-fdalijiet tal-palazz huma parti mill-qalba storika ta' Split, li fl-1979 kienet elenkata mill-UNESCO bħala Sit ta' Wirt Dinji.
Inna
Elena Alexandra Apostoleanu, magħrufa professjonalment bħala Inna (twieldet fis-16 ta' Ottubru 1986) hija kantanta u liriċista Rumena.
Karriera
Flimkien ma' Bob Taylor (Fizz), Inna ħarġet ukoll "Deja Vu", li għamlet suċċessun f'numru ta' pajjiżi, speċjalment fil-pajjiżi Baltiċi fuq il-Lvant tal-Ewropa. L-istess suċċess wasal għar-raba' kanzunetta mill-istess album, "Amazing", bil-filmat ta' din il-kanzunetta jiġi miġbud ġewwa l-Portugall.
Is-sena 2009 kompliet timmarka s-suċċess ta' Inna, meta "Hot" baqgħet tiela' sal-ewwel post fil-klassifika tad-Dance tal-Billboard ġewwa l-Amerika, fost l-aktar klassifiki mużikali ċelebri fid-dinja. Nhar is-26 ta' Ġunju, 2010, ġie pubblikat fuq l-istazzjon uffiċjali tagħhom fuq il-YouTube il-filmat mużikali tal-ħames kanzunetta mir-repertorju tagħha, "10 Minutes". Dan il-filmat inġibed ġewwa Londra, l-Ingilterra, u huwa stmat li l-ispejjeż għalih laħqu mas-€70,000.
St. Andrews FC
Saint Andrews Luxol Football Club hu klabb tal-futbol Malti mill-villaġġ żgħir ta' Pembroke, li attwalment jilgħab fl-Ewwel Diviżjoni.St. Andrews FC twaqqfet fl-1968 bħala Luxol St Andrew. Huma għandhom nursery għolja ħafna, li tipproduċa numru ta 'plejers ta' talent matul is-snin. Il-klabb huwa maqsum f'partijiet ta' sports, imsejħa Luxol Sports Club. Huma kellhom wieħed mill-aqwa kowċis ta' Malta Ally Dawson li kien kaptan tat-tim skoċċiz Rangers.
Park Storiku ta' Ayutthaya
daqsminuri|Ayutthaya Il-Park Storiku ta' Ayutthaya (bit-Tajlandiż: อุทยานประวัติศาสตร์พระนครศรีอยุธยา) ikopri l-fdalijiet tal-belt antika ta' Ayutthaya, fil-Provinċja ta' Phra Nakhon Si Ayutthaya, it-Tajlandja. Fl-1969, id-Dipartiment tal-Belle Arti tat-Tajlandja beda r-rinnovazzjonijiet tal-fdalijiet, u saħħaħ il-proġett wara li s-sit ġie ddikjarat bħala park storiku fl-1976. Parti mill-park tniżżel bħala Sit ta' Wirt Dinji tal-UNESCO fl-1991.
Storja
xellug|daqsminuri|Mappa tal-Park Storiku ta' Ayutthaya Il-belt ta' Ayutthaya ġiet stabbilita mir-Re Ramathibodi I fl-1351, għalkemm x'aktarx li hija ferm iktar antika, abbażi ta' evidenza li turi li ż-żona diġà kienet abitata matul il-perjodu ta' Mon Dvaravati. Barra minn hekk, xi sorsi jsemmu li għall-ħabta tat-850 W.K., il-Khmer okkupaw iż-żona u stabbilew fortizza tagħhom hemmhekk, u semmewha Ayodhya, f'ġieħ waħda mill-iżjed bliet sagri tal-Induiżmu bl-istess isem. L-istorja bikrija ta' Ayutthaya hija marbuta ma' dan l-insedjament tal-Khmer. Barra minn hekk, il-Prinċep Damrong saħaq ukoll li kienet teżisti belt li kien jisimha Ayodhya, li ġiet stabbilita mill-Khmer li kienu jirrenjaw minn Lopburi sal-punt fejn it-tliet xmajjar jiltaqgħu. Mappa tal-iskavi turi traċċi ta' baray antik (ġibjun tal-ilma) qrib it-tarf tal-Majjistral ta' Wat Yai Chai Mongkhon, li seta' kien inbena fuq kumpless importanti preċedenti ta' tempji tal-Khmer.
Il-belt inħakmet mill-Burmiżi fl-1569. Għalkemm ma nqerditx għalkollox, il-belt tilfet "bosta oġġetti ta' valur u artistiċi". Kienet il-belt kapitali tal-pajjiż sa ma nqerdet mill-armata Burmiża fl-1767.
Sit ta' Wirt Dinji
Il-parti ewlenija tal-Park Storiku ta' Ayutthaya ġiet iddeżinjata bħala Sit ta' Wirt Dinji tal-UNESCO fl-1991 bit-titlu ta' "Belt Storika Ayutthaya".
Boortsog
Boortsog jew bawïrsaq (Baxkir: бауырһаҡ, Każak: бауырсақ, Kirgiż: боорсок, Mongoljan: боорцог, Russu: баурсак, бавырсак jew bawırsaq, Użbek: bog'irsoq, Taġik: бусроқ, Tork: pişi, bişi, tuzlu lokma, jew halka, Turkmen: pişme) huwa ikel li jikkonsisti minn għaġina moqlija li jinsab fil-kċina tal-Asja Ċentrali, Idel-Ural, Mongolja u Lvant Nofsani. Jinstabu f'forma trijangolari jew sfera. L-għaġina tikkonsisti minn dqiq, ħmira, ħalib, bajd, marġerina, melħ, zokkor, u xaħam. Boortsog Taġik huma sikwiet imżejnin b'disinn ta' xibka b'passatur żgħir fuq l-għaġina qabel ma tiġi moqlija.
Metodu
L-għaġina għal Boortsog hi magħmula minn ingredjenti differenti skond jekk l-għaġina hix sempliċi jew ħelwa u qarquċija. Per eżempju, riċetta Kirgiża tikkonsisti minn parti waħda ta' butir, 7 partijiet ilma mielaħ, u 6 partijiet ħalib, flimkien ma' ħmira u dqiq, waqt li riċetti iktar kumplessi iżidu l-bajd u z-zokkor. L-għaġina tista' ssir ukoll bil-kajmak.
Boortsog huma msajrin billi tqatta' l-għaġina ċċattjata f'biċċiet. Għalkemm ma ssirx fl-Asja Ċentrali, il-biċċiet jistgħu jitgħawġu jew jitgħaqdu fi forom differenti qabel ma jiġu mgħaddsin fiż-żejt u moqlijin. Din il-proċedura hija komuni qalb il-Mongoljani. L-għaġina tinqela sakemm issir kulur kannella dehbi. Xaħam tal-laħam tal-muntun huwa tradizzjonalment użat mill-Mongoljani biex tqawwa t-togħma tal-boortsog, imma ż-żejt veġetali jista' jintuża ukoll.
Rekords Dinjin
L-ikbar (179 kg) baursak issajret fl-20 ta' April, 2014 f'Ufa, ir-Russja, u intużaw 25 kg zokkor, 70 kg dqiq, u 50 kg ta' għasel Baxkir biex issir. Rekord dinji tal-Guinness inksir f'Almaty fis-7 ta' Settembru, 2014 waqt ċelebrazzjoni ta' Jum l-Omm, fejn issajru 856 kilogrammi ta' baursaks f'post wieħed u f'ġurnata waħda. Iċ-ċelebrazzjoni sar f'forma ta' battalja kulinarja bejn timijiet ta' kunjati u kenniet. Seba' timijiet ipparteċipaw fil-kompetizzjoni.
Sette Giugno
thumb|lemin 200px| Il-monument tas-Sette Giugno, Valetta Is-7 ta' Ġunju hija waħda mill-ħames Festi Nazzjonali ċċelebrati fil-Gżejjer Maltin għax titfakkar il-qtil ta' 4 Maltin waqt irvellijiet fil-Belt Valletta nhar is-7 ta' Ġunju 1919.
X'wassal għall-irvellijiet tas-Sette Giugno
L-Ewwel Gwerra Dinjija damet għaddejja mill-1914 sa l-1918. Din il-gwerra kienet miġġielda prinċiparjament mill-Ingilterra, ir-Russja u Franza fuq naħa (l-Alleati) u l-Ġermanja, l-Imperu Awstrijak u l-Imperu Ottoman fuq in-naħa l-oħra (l-Qawwiet Ċentrali). Diversi pajjiżi ngħaqdu ma’ naħa jew m’oħra u għalhekk hija magħrufa bħala Gwerra Dinjija. F’dan iż-żmien Malta kienet għadha kolonja tal-Imperu Ingliż. Għalhekk l-effetti tal-Ewwel Gwerra Dinjija nħassu fuq Malta ukoll.
F’din il-gwerra Malta ma ġietx attakkata iżda kienet użata bħala Bażi Navali u bħala sptar. Fil-fatt f’din il-gwerra Malta ħadet il-laqam ta’Nurse of the Mediterranean. Madwar 30 sptar ġew imwaqqfa f’Malta biex jilqgħu lill-feruti tal-gwerra. Fost dawn l-isptarijiet kien hemm is-Sacra Inferemeria (Dar il-Mediterran), l-isptar ta’ Bighi u dak ta’ St.Andrews.
Dan kollu ġab ħafna xogħol lill-Maltin. Iżda mhux kollox kien ward u żahar. L-Ewwel Gwerra Dinjija ġabet ħafna skarsezzi fost il-Maltin. Għalhekk f’dak iż-żmien kien hawn ħafna għaks u faqar minkejja l-ħafna xogħol. Il-ħobż għola d-doppju. Il-Gvern Ingliż għamel taxxi ġodda minflok id-dazju, li kien naqas minħabba li naqas il-kummerċ. Minflok daħlu taxxi fuq iċ-ċinema u taxxa fuq is-suċċessjoni. Din il-qagħda ħażina wasslet għall-moviment fost il-ħaddiema. Fl-1916 waqfet Union fit-tarzna: Malta Government Workers Union. Wara l-gwerra l-qagħda ħażina kompliet.
7 ta' Ġunju 1919
Fi Frar 1919, saret l-ewwel laqgħa tal-Assemblea Nazzjonali mmexxija minn Filippo Sciberras sabiex ifasslu Kostituzzjoni u jgħadduha lill-Gvern Ingliż biex japprovaha.
Fis-7 ta’ Ġunju 1919 kienet qed issir it-tieni laqgħa tal-Assemblea Nazzjonali fil-belt Valletta meta folla kbira nġabret il-belt Valletta bħala turija ta’ appoġġ. Il-folla tilfet il-kontroll meta rat li xi ħwienet ħallew il-bandiera Ingliża tittajjar fuq il-bjut. Huma waddbu l-ġebel u attakkaw il-Bibljoteka, l-imħażen ta’ negozjanti tal-qamħ u l-istamperija tal-gazzetta The Daily Malta Chronicle (gazzetta favur l-Ingliżi).
Membri Ingliżi fil-Union Club ipprovokaw lill-Maltin billi waddbu soldi qalb il-folla. Meta l-pulizija Maltija ma setgħetx tikkontrolla l-folla, ssejħu s-suldati Ingliżi li sparaw fuq il-folla.
Hawn inqatlu tliet Maltin, Wenzu Dyer, Ġużeppi Bajada u Manwel Attard.
L-għada l-folla telgħet tpoġġi kuruni fil-post fejn inqatlu l-Maltin. Membri tal-Union Club reġgħu pprovokaw lill-Maltin. Il-folla reġgħet saħnet. Din id-darba ħarġu l-marines u qatlu lil Karmenu Abela.
Il-Vittmi
Manwel Attard kien parrukkier żagħżugħ ta’ 28 sena minn tas-Sliema, intlaqat minn balla ta' azzarin ta' suldat Ingliż f’nofs ġbinu waqt li kien qed jaqsam Strada Forni.
Ġużeppi Bajada minn Għawdex, imgeżwer fil-bandiera Maltija, laqtitu balla f’ġenbu fi sparatura oħra minn suldat ieħor.
L-għada, inqatel b’daqqa ta’ bajjunetta ġo żaqqu, Karmenu Abela mill-Belt waqt li kien qed jipprova jsejjaħ lil ibnu lura minn mar-rassa li kienet daħlet fil-Palazz ta’ Francia.
Mietu fl-isptar ukoll Ċikku Darmanin u Toni Caruana: il-kont kien ta’ sitta mejtin u madwar ħamsin feruti – li uħud minnhom sabu ruħhom fil-Giovine Malta fejn kienet għaddejja l-laqgħa tal-Assemblea Nazzjonali.
Effetti tas-Sette Giugno
F’din il-kostituzzjoni l-Gvernatur xorta baqa’ fuq il-kostituzzjoni u seta’ jirtiraha meta jħoss il-bżonn. Hekk ġara fl-1933, meta l-Gvern Ingliż ħa l-kostituzzjoni minħabba li ħass li l-PN, li kien fil-Gvern, kien qed jagħmel wisq propoganda favur il-lingwa Taljana. Hekk kif l-Ewropa kienet riesqa lejn it-Tieni Gwerra Dinjija u l-Italja kienet immexxija minn Mussolini, il-Gvern Ingliż ra li din il-kostituzzjoni kienet tagħti wisq poter lill-Maltin u dan seta’ jkun ta’ periklu għal Malta bħala kolonja Ingliża.
Li Zuocheng
Li Zuocheng ( Ċiniż :李作成; pinyin: Lǐ Zuóchéng; imwieled f'Ottubru 1953) huwa ġenerali tal-Armata tal-Ħelsien tal-Poplu (PLA) taċ-Ċina. Huwa kien kap tad Dipartiment tal-Persunal Konġunt tal-Kummissjoni Militari Ċentrali mill-2017 sal-2022. Bejn l-2015 u l-2017, serva bħala l-Kmandant inawgurali tal-Forza tal-Art tal-PLA. Veteran tal- Gwerra Sino-Vjetnamiż, serva fin-Nofsinhar taċ-Ċina għal ħafna mill-karriera tiegħu u kien kmandant tar- Reġjun Militari ta' Chengdu bejn l-2013 u l-2016.
Galeopterus variegatus
Il-kolugo ta' Sunda (Galeopterus variegatus), magħruf ukoll bħala l-kolugo Malajan, huwa wieħed minn żewġ speċi ta' kolugi li jiffurmaw l-ordni Dermoptera.
Dan il-mammiferu plaċentat jgħix fil-foresti tropikali tax-Xlokk tal-Asja u għandu firxa ħafna akbar minn dik tal-kolugo tal-Filippini. Dan jinsab mifrux fl-Indoneżja, it-Tajlandja, il-Malażja, u Singapor.